U-I-19/00
Natisni
Opravilna št.:
U-I-19/00
Datum odločitve:
13. 4. 2000
Objavljeno:
OdlUS IX, 95
ECLI:
ECLI:SI:USRS:2000:U.I.19.00
Akt:
Odlok o povečanju davka od premoženja v Občini Bohinj (Uradni list RS, št. 6/97)
Izrek:
Postopek za preizkus pobude za začetek postopka za oceno ustavnosti in zakonitosti Odloka o povečanju davka od premoženja v Občini Bohinj se ustavi.
Evidenčni stavek:
Ker nobeden od pobudnikov na poziv Ustavnega sodišča ni sporočil, da vztraja pri pobudi za oceno ustavnosti in zakonitosti predpisa, ki ne velja več, je bil postopek za preizkus pobude ustavljen.
Geslo:
Ustavitev postopka zaradi prenehanja veljavnosti izpodbijanega predpisa med postopkom.
Davek od premoženja, povečanje.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Marina Antončič, Ljubljana in drugi
Datum vloge:
31. 1. 2000
Vrsta odločitve:
sklep
Vrsta rešitve:
ustavitev
Dokument:
US20069
Dokument v PDF obliki:
U-I-19-00.pdf
121 KB
Prenesite datoteko
U-I-19/00
13. 4. 2000
S K L E P
Ustavno sodišče je v postopku za preizkus pobude Marine Antončič iz Ljubljane in drugih na seji dne 13. aprila 2000
s k l e n i l o :
Postopek za preizkus pobude za začetek postopka za oceno ustavnosti in zakonitosti Odloka o povečanju davka od premoženja v Občini Bohinj (Uradni list RS, št. 6/97) se ustavi.
O b r a z l o ž i t e v
1. Pobudniki, zavezanci za davek od premoženja, so vložili pobudo za oceno ustavnosti in zakonitosti Odloka o povečanju davka od premoženja v Občini Bohinj (v nadaljevanju: Odlok).
Odlok naj bi glede na odločbo Ustavnega sodišča št. U-I-233/97 z dne 15. 7. 1999 o razveljavitvi tretjega odstavka 22. člena Zakona o financiranju občin (Uradni list RS, št. 80/94, 45/97 - odl. US in 56/98 - ZFO) bil v neskladju z načelom pravne države, saj zanj ni več pravne podlage.
2. Nasprotni udeleženec je v fazi zbiranja podatkov potrebnih za odločitev, ali naj Ustavno sodišče začne postopek (prvi odstavek 26. člena Zakona o Ustavnem sodišču, Uradni list RS, št. 15/94 - v nadaljevanju: ZUstS), pojasnil, da Odlok na podlagi Odloka o razveljavitvi Odloka o povečanju davka od premoženja v Bohinj (Uradni vestnik Občine Bohinj, št. 1/2000), od 1. 1. 2000 ne velja več.
3. Ustavno sodišče je zato pobudnike pozvalo, naj sporočijo, ali še vztrajajo pri vloženi pobudi. Kolikor vztrajajo, pa naj še pojasnijo, kako bi se v primeru ugotovitve, da Odlok ni bil v skladu z Ustavo in zakonom, spremenil njihov pravni položaj.
Pobudniki so bili tudi opozorjeni, da lahko Ustavno sodišče postopek za preizkus pobude ustavi, če v postavljenem roku ne bodo posredovali podatkov, potrebnih za nadaljevanje postopka (tretji odstavek 28. člena ZUstS).
4. Ker nobeden od pobudnikov ni sporočil, da pri vloženi pobudi vztraja, je Ustavno sodišče postopek ustavilo.
5. Ustavno sodišče je sprejelo ta sklep na podlagi prve alinee 52. člena Poslovnika Ustavnega sodišča Republike Slovenije (Uradni list RS, št. 49/98) ter 6. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam-Lukić. Sklep je sprejelo soglasno.
P r e d s e d n i k
Franc Testen